Kārlis Teihmanis

Kārlis Teihmanis (dzimis  Saldū, miris  Rīgā, apbedīts 2. Meža kapos) bija latviešu aktieris.

 Biogrāfija 
K. Teihmanis bērnību pavadījis Saldū, beidzis Saldus vidusskolu. Otrā pasaules kara beigās devies bēgļu gaitās uz Vāciju, pēc kara atgriezies Latvijā. Studējis Latvijas Valsts Universitātes Vēstures fakultātē, pēc absolvēšanas strādājis Striķu septiņgadīgajā skolā, bijis arī tās direktors. 1957. gadā kļuvis par Nacionālā teātra ārštata aktieri, pēc pieciem gadiem pieņemts pastāvīgā darbā. 1965. gadā uzņemts Latvijas Teātra darbinieku savienībā. 

Pateicoties savam dabas dotajam talantam, intelektuālām spējām un prasmei sabalansēt nosacīto un reālo, spilgti atveidojis otrā plāna lomas un epizodiskus raksturus. Nozīmīgākās lomas: Mikus tēvs (R. Blaumaņa "Pazudušais dēls, 1962), Trīceklis (V. Lāča "Juris Indrups (Senču aicinājums)", 1964), Šneiders (J. Smūla "Mežonīgais kapteinis Kihnu Jens", 1967), Fuagārs (Dž. Fārkera "Kavalieru viltība", 1975), Atradzes krodzinieks (A. Upīša "Laikmetu griežos", 1977), Kungs ar katliņu (Ē. Kestnera "Emīls un Berlīnes zēni", 1979), Pavārs (R. Blaumaņa "Ugunī", 1982), Leporello (G. Figeiredo "Dons Žuans", 1983), Lords Hārtfords (A. Miglas un I. Kalniņa, pēc M. Tvena "Princis un ubaga zēns", 1983), Barons Mistrāls (A. Upīša "Mirabo", 1987), Žeronts (Moljēra "Skapēna blēdības", 1990).Kārlis Teihmanis - Latvijas Nacionālais teātris.

Atveidojis epizodiskas lomas filmās "Noktirne" (1966), "Uzbrukums slepenpolicijai" (1974), "Melnā vēža spīlēs" (1975), "Aizmirstās lietas" (1982), "Sprīdītis" (ministrs, 1985), "Ievas paradīzes dārzs" (1990).

Piedalījies Latvijas televīzijas teātra iestudējumos (A. Serafimoviča "Vārdadiena 1919. gadā", 1968) un neatkarīgā teātra "Kabata" iestudējumā, A. Platonova "Juvenīlā jūra" (1989). No 1968. gada Izglītības, augstskolu un zinātnisko iestāžu arodbiedrību republikāniskā kultūras nama dramatiskā kolektīva režisors.V. Apinīte. Jauniešu kolektīva balss. Rīgas Balss, 1973, 21. maijs. Par K. Teihmaņa privāto dzīvi Rita Melnace viņa nekrologā rakstīja: "Kārlis Teihmanis bija vienpatis, savrupceļa gājējs. Liekas, ka arī viņš par savas dzīves devīzi bija izvēlējies Kurta Fridrihsona no Grieķu Zorbas patapināto atziņu: "Vientulība ir dabiskais klimats
cilvēkam.""Rita Melnace. Kārlis Teihmanis, 17.IX.1927-19.II.1991. Literatūra un Māksla, 1991, 2. marts.

 Atsauces 

Kategorija:1927. gadā dzimušie
Kategorija:Latviešu teātra aktieri